**GODIŠNJE IZVJEŠĆE O RADU ŠKOLSKE KNJIŽNICE STRUKOVNE ŠKOLE ĐURĐEVAC**

**Šk. god. 2020./2021.**

**Uvod**

U školskoj godini 2020./2021. nastava se održavala normalno, uz povremeni rad u online okruženju pojedinih razreda. Posjet knjižnici je omogućen uz pridržavanje epidemioloških mjera.

**Knjižnično – informacijska djelatnost**

* Upoznavanje učenika prvih razreda s knjižnicom, djelatnošću knjižnice i upis novih korisnika u knjižnicu. S učenicima sam imala dva susreta – jedan susret održan je na način da sam ja posjetila njih na prvom satu razrednika, a drugi sat su oni došli u knjižnicu. Učenici su se upoznali s građom koju knjižnica nudi, kodeksom ponašanja u knjižnici i sl.
* **Objavljivanje vijesti na stranicama škole**

Svi članci čuvaju se na web stranici u arhivi, po godinama. Kako bi im se pristupilo, potrebno se ulogirati korisničkim računom na stranicu.

* **Održavanje i uređivanje Facebook stranice Strukovne škole Đurđevac i Instagram profila** Strukovne škole Đurđevac. Obje društvene mreže sadrže vijesti koje se objavljuju na službenim stranicama Strukovne škole.
* **Održavanje web stranice 'Virtualna knjižnica SSDJ'** – **teme:** *Book preporuke, Covid-19, Za nastavnike i stručne suradnike, Lektira, Državna matura, Završni radovi, Referentna zbirka, Slobodno vrijeme, Izložba učeničkih radova, Noć knjige, Mjesec hrvatske knjige, Mreža čitanja, Web katalog knjižnice* – stranicu je moguće pronaći u google pretraživaču i dostupna je svima, stranica se redovito održava. Od ove godine, unutar teme *Državna matura* nastoji se maturantima pomoći oko ovladavanja gradivom iz hrvatskog jezika. Naime, obrađuju se djela koja će im se pojaviti na državnoj maturi na temelju Ispitnog kataloga za 2021./2022. Također, na stranicama se mogu pronaći i jezični savjeti. (<https://sites.google.com/view/virtualna-knjinica-ssdj/home>)
* **Vođenje Vijeća učenika**. Svake godine, zajedno sa socijalnom pedagoginjom škole i školskim pedagogog vodim Vijeće učenika koje se sastaje jednom mjesečno ili po potrebi. Na Vijeću obrađujemo različite teme, obilježavamo prigodne obljetnice, biramo osiguranje, rješavamo tekuće probleme, poboljšavamo rad škole i nastavnog procesa i sl.
* **Nastavničko vijeće.** Redovito sudjelovanje na sjednicama nastavničkog vijeća.
* **Završni radovi.** Pomoć učenicima oko pronalaska građe i pisanja završnog rada. Upite najčešće traže učenici koji pohađaju ekonomski smjer i učenice koje pohađaju kozmetičarski smjer.
* **Pomoć nastavnicima.** Nekim nastavnicima pružena je pomoć oko korištenja web stranice Strukovne škole. Često nastavnici imaju poteškoće prilikom uređivanja i postavljanja sadržaja i podataka na web mjesta na službenoj stranici škole.
* **Nabava stručne literature za nastavnike.** U 2021. nabavljena je stručna literatura na zahtjev nastavnika. Nabavljeni su udžbenici i stručna literatura. Svake godine izrađuje se bilten novonabavljene stručne literature.
* **Nabavljeni udžbenici u 2021.**: Vedran Habel: Ugostiteljsko kuharstvo 3 (Biljana Mlakar), Danijela Ivanović – Ižaković: Mrežna sjedišta i baze podataka (Nikolina Ivanušec i Branko Pleadin), Igor Lukić: Etika 1 (Valentina Lacković Vidović), Branimir Dakić: Matematika 1 (Krunoslav Gazdović), Branimir Dakić: Matematika 4 (Krunoslav Gazdović), Branimir Dakić: Matematika 2 (Krunoslav Gazdović), Hrvoje Negovec: Fizika 1 (Krunoslav Gazdović za kabinet matematika/fizika), Hrvoje Negovec: Fizika 2 (Krunoslav Gazdović za kabinet matematika/fizika), Vensa Erceg: Gospodarska matematika 1 (Petra Koruc Hodalić), Vesna Erceg: Gospodarska matematika 2 (Petra Koruc Hodalić), Vesna Erceg: Gospodarska matematika 3 (Petra Koruc Hodalić), Nediljka Furčić: Osnove elektrotehnike (Nikolina Ivanušec i Branko Pleadin), Andrea Bednjanec: Mjerenje u elektrotehnici (Nikolina Ivanušec i Branko Pleadin), Aleksandar Szabo: Elektronički sklopovi i digitalna elektronika (Nikolina Ivanušec i Branko Pleadin), Andrea Bednjanec: Mjerenja u elektrotehnici – zbirka (Nikolina Ivanušec i Branko Pleadin), Ivan Mrkonjić: Matematika u struci 1 (Petra Koruc Hodalić)
* **Nabavljena stručna literatura u 2021.**: *Manfred Spitzer: Digitalna demencija, Maryanne Wolf: Čitatelju, vrati se kući, Anita Peti Stantić: Znatiželja, Marijana Češi: Stvaranje pisanjem, Marijana Češi: Izazovi i umijeća učenja i poučavanja, Anita Peti Stantić: Čitanjem do sporazumijevanja, Mirjana Krizmanić: A što sad?, Jorge Bucay: Ispričat ću ti priču, Nemec: Leksikon likova iz hrvatske književnosti, Dumančić: Portreti hrvatskih književnika, Enciklopedija zastava i grbova svijeta, Davor Piskač: O književnosti i životu, Davor Piskač: Literarna biblioterapija u nastavi književnosti, Branko Kladarin: UNESCO vodič kroz svjetsku baštinu, Dijana Sabolović – Krajina: Narodne knjižnice u tranziciji, Mario Kolar: Izazovi čitanja, Ana Demut: Putokazi školske knjižnice, Stipe Botica: Hrvatska usmenoknjiževna čitanka, Rječnik hrvatskih animalističkih frazema, Velike ideje književnosti, Miha Kovač: Čitam da se pročitam, Anita Peti Stantić: Putovanje u nepoznato, Ruža Jozić: Od knjige do oblaka.*
* **Nabava udžbenika za učenike.** Centar za socijalnu skrb Đurđevac uplatio je sredstva za nabavku udžbenika za učenike koji nemaju povoljnu financijsku situaciju. Radi zaštite podataka učenika, njihova imena i prezimena ne navodim.
* **Nabava lektire sredstvima MZO.** Strukovna škola Đurđevac dobila je 5 000 kuna za nabavku lektire za školsku godinu 2021./2022. Sredstva su trebala biti utrošena 30 dana nakon primitka sredstava. Ovim sredstvima obnovljen je lektirni fond i nadopunjen novim djelima. Nabavljeni naslovi: *Huxley: Divni novi svijet (5 kom), Bradbury: Fahrenheit 451 (10 kom), Golding: Gospodar muha (5 kom), Bodrožić: Hotel Zagorje (15 kom), Šalković: Nulti meridijan (11 kom), De la Barca: Život je san (5 kom) i Rostuhar: Degustacija slobode (10 kom).*

**Kulturno – javna djelatnost**

* **Mreža čitanja.** Nekada kviz poznat pod nazivom 'Čitanjem do zvijezda'. Višegodišnje sudjelovanje u online kvizu. Više o tome u poglavlju 'Projekti i natjecanja'.
* **Mjesec hrvatske knjige.** U mjesecu hrvatske knjige tema je 'Idemo se hrvati s knjigom' čime se promovira čitanje hrvatskih autora. Škola promovira hrvatske autore, pišu se recenzije za djela hrvatskih autora, nastavnici preporučuju djela…
* **Godina čitanja.** U godini čitanja na satu razrednih zajednica održane su radionice na razne teme. Učenici su čitali popularno-znanstvene tekstove, proučavali Afriku na temelju djela Julesa Verna Putovanje u balonu… (radionica odrađena s pomoćnim zanimanjima), radionice biblioterapije (tekst o Ružnom pačetu i samopouzdanju, ponašanju prema drugima), promocija knjiga preporukama nastavnika škole.
* .**Akcija prikupljanja hrane za mace** – suradnja sa zagrebačkom udrugom 'Mace bake Ane'. Učenici su prikupljali hranu i ostale potrepštine za ulične mačke. Prikupljena je znatna količina suhe i mokre hrane te poslastica koja je dostavljena Udruzi.
* **Radionica izrade božićnih ukrasa**. Kao i svake godine, tako i ove, održana je radionica izrade božićnih ukrasa sa zainteresiranim učenicima. Radili smo ukrase od slanog tijesta te okitili školski bor.
* **Promocija Strukovne škole i strukovnih zanimanja**. Intervjuirano je nekoliko bivših učenika u svrhu promocije strukovnih zanimanja Strukovne škole Đurđevac. U intervjuu su bivši učenici progovorili o svojem iskustvu školovanja u Strukovnoj školi, o sjećanjima koja ih vežu za Strukovnu školi i sadašnjim poslovima koje obavljaju (samostalno ili kao članovi nekih tvrtki).

**Stručno – knjižnična djelatnost**

* **Nabava knjižnične građe.** U 2021. nabavljena je građa za potrebe online kviza 'Mreža čitanja' i to: *Marina Vujčić: Susjed* (2 kom), *Jerko Mihaljević: Putar i parizer* (2 kom), *Jurica Pavičić: Crvena voda* (2 kom).
* **Inventarizacija, signiranje, klasifikacija i katalogizacija.** Sve su naručene knjige inventarizirane i katalogizirane te smještene na police ili uručene nastavnicima za daljnji rad.
* **Financijske provjere s računovodstvom.** Ovisno o potrebi i nejasnoćama, provode se povremene financijske provjere tijekom godine te redovita, jednom godišnje, na kraju kalendarske godine.
* **Klasifikacija i katalogizacija časopisa.** U Strukovnoj školi Đurđevac časopisi nikada nisu bili klasificirani niti katalogizirani. U 2020. krenula sam s katalogiziranjem časopisa u Excel tablici. Podaci o brojevima, vrstama časopisa i temama nisu navedeni u inventarne knjige niti su katalogizirani i klasificirani na način na koji su to knjige. Dakle, nema neke službene upute niti odredbe prema kojoj se to trebalo napraviti. Ovo je interna katalogizacija i klasifikacija kako bi knjižničarka imala uvid u brojeve i teme. Nastavlja se i dalje u 2021.
* **Redovni godišnji otpis.** Na kraju svake godine vrši se redoviti godišnji otpis knjižnične građe prema pravilima koje propisuje NSK.
* **Redovne obavijesti dužnicima.** Mjesečno obilaženje svih razreda i podsjećanje dužnika na vraćanje knjiga i rješavanje problema tipa gubitka knjige i njezine nadoknade. Izvješće o dužnicima dobivaju i razrednici.
* **Upisnik knjižnica i prikupljanje statističkih podataka.** U 2021. prema nalogu Nacionalne i sveučilišne knjižnice, provjeren je Upisnik knjižnica. Utvrđeno je da je knjižnica Strukovne škole Đurđevac uvedena u Upisnik knjižnice. Također, uneseni su svi potrebni podaci u Sustav statističkih podataka Nacionalne i sveučilišne knjižnice.
* **Izrada biltena stručne literature i literature za nastavnike.** Izrađeno je nekoliko biltena stručne literature za nastavnike kako bi ih se potaknulo na čitanje, cjeloživotno učenje i usavršavanje.
* **Stručni članak u časopisu Društva knjižničara Bilogore, Podravine i Kalničkog prigorja Svezak;** broj XXIII, lipanj 2021. Tema broja: Promjene oko nas. Članci: Knjižnica Strukovne škole Đurđevac u online okruženju; Bookica – književne preporuke školskog knjižničara

**Pohađanje edukacija**

1. WEBINAR: Društvena mreža Goodreads i čitateljski klubovi na mreži. 17.2. 2021. u 11:00. AZOO.
2. WEBINAR: Umijeće prezentiranja. 19.2.2021. u 11:00. AZOO.
3. ŽSV. Stručni skup županijskog stručnog vijeća školskih knjižničara Koprivničko – križevačke županije. Tema: Knjižnična dokumentacija. 25.2.2021. u 11:30.
4. WEBINAR: Koordinacija, suradnja, dijeljenje i timski rad školskog knjižničara u europskim projektima. 1.3.2021. u 11:00. AZOO.
5. WEBINAR: Loomen tips&tricks: Izrada sadržaja. 26.2.2021. Online. CARNET.
6. WEBINAR: Loomen tips&tricks – Izgled i struktura tečaja. 4.3.2021. Online. CARNET.
7. WEBINAR: Dnevnik rada u alatu Toggl – nove mogućnosti za još učinkovitije evidentiranje rada. 8.3.2021. u 11:00. AZOO.
8. WEBINAR: Korištenje digitalnih komunikacijskih alata za online prezentacije. 12.3.2021. u 11:00. AZOO.
9. WEBINAR: Dan bajki – kako se uključiti u projekt. 15.3.2021. u 11:00. AZOO:
10. 32. PROLJETNA ŠKOLA ŠKOLSKIH KNJIŽNIČARA. 24. – 26.3.2021. Online. AZOO.
11. WEBINAR: Biblioterapijski pristup u radu s djecom i mladima u knjižnici. 26.3. 2021. HKD.
12. WEBINAR: Vidljivost slijepih u književnosti. 31.3.2021. u 11:00. AZOO.
13. WEBINAR: Književni izazovi za poticanje čitanja. 26.4. 2021. u 11:00. AZOO.
14. WEBINAR: Dani medijske pismenosti s Hrvatskom mrežom školskih knjižničara. Online. 4.5.2021. MZO
15. WEBINAR: Kulturna i javna djelatnost – suradnja s udrugama. 7.5. 2021. u 11:00. AZOO.
16. WEBINAR: Književni knjižničari. 14.6.2021. u 11:00. AZOO.
17. ŽSV. Stručni skup županijskog stručnog vijeća školskih knjižničara Koprivničko – križevačke županije. Tema: Godina čitanja I. 5.7.2021. u 8:30. Na ovome vijeću održala sam predavanje na temu: Poticanje čitanja književnim preporukama.
18. ŽSV. Stručni skup županijskog stručnog vijeća školskih knjižničara Koprivničko – križevačke županije. Tema: Godina čitanja II. 2.9.2021. u 9:00.
19. WEBINAR: Mrežne stranice ŽSV-a školskih knjižničara KKŽ. 14.9.2021. u 9:00. Prijavila sam se za administratora stranica.
20. OKRUGLI STOL: Igrajmo sigurno! Videoigre i medijska pismenost. Zagreb. 27.9.2021. Djeca medija.
21. MEĐUNARODNA KONFERENCIJA o poticanju čitanja. Čitajmo da ne ostanemo bez riječi. 12.10.2021. u 9:15. AZOO. Interdisciplinarno.
22. WEBINARI: Zašto mladi trebaju čitati popularno znanstvene tekstove i to odmah? Ciklus od 4 radionice tijekom rujna, listopada i studenog. Interdisciplinarno. AZOO.

**Virtualna knjižnica SSDJ**

Virtualnoj knjižnici SSDJ može pristupiti svatko, neovisno o tome je li polaznik ili zaposlenik Strukovne škole Đurđevac. Stranica je izrađena pomoću Google Sites alata i bilo je potrebno mnogo vremena kako bi se izradila. Stranica je izrađena u vrijeme početka pandemije COVID-19 i za potrebe prelaska na online nastavu. Stranica je podijeljena u nekoliko područja i vrlo je pregledna, pretraživa i svrhovita. Sadržaj je prvenstveno namijenjen učenicima i nastavnicima kako bi poboljšali svoj rad i pronašli potrebne, relevantne informacije. Osim prevladavajućeg stručnog dijela, može se pronaći sadržaj za slobodno vrijeme te informacije vezane za čitanje i kulturu tipa Bookice (preporuke knjiga), izložbe učeničkih fotografija te informacija o kvizu 'Mreža čitanja'.

Sadržaj stranice se nastavio ažurirati i nadopunjavati iako se nastava odvija u prostoru škole.

**Projekti i natjecanja**

1. **Mreža čitanja.** U školskoj godini 2021./2022. organiziran je online kviz znanja i kreativnosti na kojem je sudjelovala učenica Marina Jendrašić (3.b). Kviz se održava u tri razine. Čitaju se djela: *Jerko Mihaljević: Putar i parizer, Marina Vujčić: Susjed i Jurica Pavičić: Crvena voda.*